Nordjyllands Trafikselskab, NT,  melder, at  alle tog og de fleste busser holder stille på grund af vej- og vejrsituationen. Kundechef ved NT Mette Henriksen fortæller, at togene mellem Frederikshavn og Skagen formentlig vil køre igen fra omkring klokken 12, men den der på det øvrige jernbanenet tidligst kommer til at køre tog fra klokken 13. - Men det er som situationen ser ud lige nu. Det er umuligt at sige, om det lykkes. Det er en stor opgave, der blandt går ud på, at de tog, der ikke holder ved stationerne, først skal bringes tilbage til en station, inden de kan sættes i drift igen, siger hun. Brug hjemmesiden Hun henviser til NTs hjemmeside , hvad angår de enkelte busruter. - Det bedste, du kan gøre er at gå ind på vores hjemmeside og søge på den rute, du gerne vil med. Der  vil være aktuel status hele tiden. Der kører næsten ingen busser i øjeblikket, og det er svært at sige, hvornår de enkelte ruter begynder at køre igen, siger Mette Henriksen. Trafikselskabet har haft svært ved at orientere sine kunder her torsdag morgen, fordi selskabets hjemmeside er lagt ned. Den er fungerer igen nu, så man kan få flere oplysninger på hjemmesiden .

Referat:
På grund af trafiksituationen i Nordjylland holder alle tog og de fleste busser still.